CELEX: 32006L0034
Language: sk
Date: 2006-03-21 00:00:00
Title: Smernica Komisie 2006/34/ES z  21. marca 2006 , ktorou sa mení a dopĺňa príloha k smernici 2001/15/ES, pokiaľ ide o začlenenie určitých látok   (Text s významom pre EHP)

22.3.2006   
            
            
               SK
            
            
               Úradný vestník Európskej únie
            
            
               L 83/14
            
         
      SMERNICA KOMISIE 2006/34/ES
   z 21. marca 2006,
   ktorou sa mení a dopĺňa príloha k smernici 2001/15/ES, pokiaľ ide o začlenenie určitých látok
   (Text s významom pre EHP)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na smernicu Rady 89/398/EHS z 3. mája 1989 o aproximácii právnych predpisov členských štátov, ktoré sa týkajú potravín na určité nutričné využitie (1), a najmä na jej článok 4 ods. 2,
   po porade s Európskym úradom pre bezpečnosť potravín,
   keďže:
   
               (1)
            
            
               V smernici Komisie 2001/15/ES z 15. februára 2001 o látkach, ktoré sa na osobitné výživové účely môžu pridávať do potravín na špeciálne výživové použitie (2), sa konkretizujú určité kategórie látok a pri každej z nich sa uvádzajú chemické látky, ktoré sa môžu použiť pri výrobe potravín na špeciálne výživové použitie.
            
         
               (2)
            
            
               Tie chemické látky, ktoré ohodnotil Európsky úrad pre bezpečnosť potravín (ďalej len „úrad“) a ktoré dostali priaznivé vedecké hodnotenie, by sa mali začleniť do prílohy k smernici 2001/15/ES.
            
         
               (3)
            
            
               Úrad nedávno udelil a zverejnil priaznivé vedecké hodnotenie v prípade niektorých vitamínov a minerálnych látok.
            
         
               (4)
            
            
               Je vhodné nahradiť položku kategórie „kyselina listová“ s cieľom zohľadniť začlenenie ďalších foriem folátov do prílohy k smernici 2001/15/ES.
            
         
               (5)
            
            
               Smernica 2001/15/ES by sa preto mala zodpovedajúcim spôsobom zmeniť a doplniť.
            
         
               (6)
            
            
               Opatrenia stanovené v tejto smernici sú v súlade so stanoviskom Stáleho výboru pre potravinový reťazec a zdravie zvierat,
            
         PRIJALA TÚTO SMERNICU:
   Článok 1
   Príloha k smernici 2001/15/ES sa mení a dopĺňa podľa prílohy k tejto smernici.
   Článok 2
   1.   Členské štáty uvedú do účinnosti zákony, iné právne predpisy a správne opatrenia potrebné na dosiahnutie súladu s touto smernicou najneskôr do 31. decembra 2006. Komisii bezodkladne oznámia znenie týchto ustanovení a tabuľku zhody medzi týmito ustanoveniami a touto smernicou.
   Členské štáty uvedú priamo v prijatých ustanoveniach alebo pri ich úradnom uverejnení odkaz na túto smernicu. Podrobnosti o odkaze upravia členské štáty.
   2.   Členské štáty oznámia Komisii znenie hlavných ustanovení vnútroštátnych právnych predpisov, ktoré prijmú v oblasti pôsobnosti tejto smernice.
   Článok 3
   Táto smernica nadobúda účinnosť dvadsiatym dňom po jej uverejnení v Úradnom vestníku Európskej únie.
   Článok 4
   Táto smernica je určená členským štátom.
   
      V Bruseli 21. marca 2006
      
         
            Za Komisiu
         
         Markos KYPRIANOU
         
         
            člen Komisie
         
      
   
   
      (1)  Ú. v. ES L 186, 30.6.1989, s. 27. Smernica naposledy zmenená a doplnená nariadením Európskeho parlamentu a Rady (ES) č. 1882/2003 (Ú. v. EÚ L 284, 31.10.2003, s. 1).
   
      (2)  Ú. v. ES L 52, 22.2.2001, s. 19. Smernica zmenená a doplnená smernicou 2004/5/ES (Ú. v. EÚ L 14, 21.1.2004, s. 19).
   
      PRÍLOHA
      Príloha k smernici 2001/15/ES sa mení a dopĺňa takto:
      
                  1.
               
               
                  V časti, ktorá sa týka 1. kategórie Vitamíny:
                  
                              a)
                           
                           
                              položka „KYSELINA LISTOVÁ“ sa nahrádza položkou „FOLÁT“;
                           
                        
                              b)
                           
                           
                              pod položku „FOLÁT“ sa pridáva tento riadok:
                              
                                          Látka
                                       
                                       
                                          Podmienky použitia
                                       
                                    
                                          Všetky FPNU
                                       
                                       
                                          FSMP
                                       
                                    
                                          
                                                      „—
                                                   
                                                   
                                                      kalcium-L-metylfolát
                                                   
                                                
                                       
                                          x“
                                       
                                       
                                           
                                       
                                    
                        
            
                  2.
               
               
                  V časti, ktorá sa týka 2. kategórie Minerály, v položke „HORČÍK“ sa pridáva tento riadok:
                  
                              Látka
                           
                           
                              Podmienky použitia
                           
                        
                              Všetky FPNU
                           
                           
                              FSMP
                           
                        
                              
                                          „—
                                       
                                       
                                          magnézium L-aspartát
                                       
                                    
                           
                               
                           
                           
                              x“
                           
                        
            
                  3.
               
               
                  V časti, ktorá sa týka 2. kategórie Minerály, v položke „ŽELEZO“ sa pridáva tento riadok:
                  
                              Látka
                           
                           
                              Podmienky použitia
                           
                        
                              Všetky FPNU
                           
                           
                              FSMP
                           
                        
                              
                                          „—
                                       
                                       
                                          ferrium-diglycinát
                                       
                                    
                           
                              x“